CELEX: C2005/296/11
Language: et
Date: 2005-11-26 00:00:00
Title: Euroopa Kohtu (teine koda)  6. oktoobri 2005.  aasta otsus kohtuasjas C-120/04 (Oberlandesgericht Düsseldorf'i eelotsusetaotlus): Medion AG  versus  Thomson multimedia Sales Germany & Austria GmbH (Kaubamärgid — Direktiiv 89/104/EMÜ — Artikli 5 lõike 1 punkt b — Segiajamise tõenäosus — Kaubamärgi kasutamine kolmandate isikute poolt — Tähis, mis koosneb kolmanda isiku nimest ja sellele järgnevast kaubamärgist)

26.11.2005   
            
            
               ET
            
            
               Euroopa Liidu Teataja
            
            
               C 296/6
            
         
      EUROOPA KOHTU
   
   (teine koda)
   6. oktoobri 2005. aasta otsus
   kohtuasjas C-120/04 (Oberlandesgericht Düsseldorf'i eelotsusetaotlus): Medion AG versus Thomson multimedia Sales Germany & Austria GmbH (1)
   
   (Kaubamärgid - Direktiiv 89/104/EMÜ - Artikli 5 lõike 1 punkt b - Segiajamise tõenäosus - Kaubamärgi kasutamine kolmandate isikute poolt - Tähis, mis koosneb kolmanda isiku nimest ja sellele järgnevast kaubamärgist)
   (2005/C 296/11)
   Kohtumenetluse keel: saksa
   Kohtuasjas C-120/04, mille esemeks on EÜ artikli 234 alusel Oberlandesgericht Düsseldorf'i (Saksamaa) 17. veebruari 2004. aasta otsusega esitatud eelotsusetaotlus, mis saabus Euroopa Kohtusse 5. märtsil 2004, menetluses Medion AG v. Thomson multimedia Sales Germany & Austria GmbH, tegi Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann (ettekandja), R. Schintgen, G. Arestis ja J. Klučka; kohtujurist F. G. Jacobs, kohtusekretär ametnik K. Sztranc, 6. oktoobril 2005 otsuse, mille resolutiivosa on järgmine:
   Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta peab tõlgendama nii, et kui kaubad või teenused on identsed, võib üldsus need omavahel segi ajada, kui vaidlusalune tähis on moodustatud seades kõrvuti kolmanda isiku ettevõtte nime ja registreeritud kaubamärgi, mille eristusvõime on tavaline ja mis liittähisest üksinda tervikmuljet tekitamata säilitab selles iseseisva eristava positsiooni.
   
      (1)  ELT C 106, 30.4.2004.